તે આગળ બીજું કંઈ બોલે તે પહેલા જ પરસેવાથી રેબઝેબ એક મજૂરે આવીને શ્રુતિને પૂછ્યું, "મહેરબાની કરીને, તમે આ સરનામું વાંચી આપશો ?" શંભુકાકાની સામે જોઈને શ્રુતિએ કહ્યું, "હા, હા, મને આ જગ્યા ખબર છે. મારે પણ એ રસ્તે જ જવાનું છે. તમે મારી સાથે ચાલો, હું તમને ત્યાં લઇ જઉં." ચાલતા ચાલતા તે અચાનક ઊભી રહી અને બોલી, "એક મિનિટ ઊભા રહો, તમે બહુ થાકેલા લાગો છો અને તમને પરસેવો પણ ખુબ થાય છે. પહેલા તમે થોડું પાણી પી લો" તેણે પોતાની પાણીની બોટલ તે મજૂરને આપી.